ສານອີຈິບ ສັ່ງໃຫ້ຍຸບ ສະພາແຫ່ງຊາດ (ສະໄລດ໌ກັບວີດີໂອ)
ການຕັດສິນ ຂອງສານລັດຖະທຳມະນູນ ໄດ້ສ້າງບັນຫາສັບສົນ ໃຫ້ແກ່ອີຈິບ
ອີຈິບ ພວມກຽມຮັບມືກັບການປະທ້ວງໃນວັນສຸກມື້ນີ້ ຫຼັງຈາກບັນດາຜູ້ພິພາກສາທີ່ຖືກ ແຕ່ງຕັ້ງ ໂດຍອະດີດປະທານາທິບໍດີ Hosni Mubarak ໄດ້ຍຸບສະພາ ທີ່ພັກສາສະໜາ ອິສລາມກຳສຽງສ່ວນຫຼາຍແລະອະນຸຍາດໃຫ້ອະດີດນາຍົກລັດຖະມົນຕີຂອງລັດຖະບານ ທ່ານ Mubarak ເຂົ້າແຂ່ງຂັນໃນການເລືອກຕັ້ງປະທານາທິບໍດີຮອບຕັດສິນຊີ້ຂາດຂອງ ອີຈິບໄດ້ ພວກເຈົ້າໜ້າທີ່ ຂອງພັກພະລາດອນພາບມຸສລິມ ໄດ້ປະນາມການຕັດສິນດັ່ງກ່າວ ໂດຍ ສານລັດຖະທຳມະນູນສູງສຸດຂອງອີຈິບໃນທັນທີ ໃນວັນພະຫັດວານນີ້ທີ່ເວົ້າວ່າ ມັນເທົ່າ ກັບເປັນການຍາດຊິງເອົາອຳນາດໂດຍພວກທີ່ຈົງຮັກພັກດີຕໍ່ລັດຖະບານທ່ານ Mubarak ທີ່ໄດ້ຖືກໂຄ່ນລົ້ມດ້ວຍການລຸກຮືຂຶ້ນຕໍ່ຕ້ານຂອງປະຊາຊົນໃນປີກາຍນີ້ ສື່ມວນຊົນຂອງທາງການອີຈິບ ໄດ້ອ້າງຄຳເວົ້າຂອງພວກທະຫານທີ່ປົກຄອງປະເທດຊົ່ວ ຄາວຊຶ່ງໃນເວລານີ້ໄດ້ເຂົ້າກຳອຳນາດດ້ານນິຕິບັນຢັດທີ່ກ່າວວ່າ ການປ່ອນບັດເລືອກຕັ້ງ ປະທານາທິບໍດີຮອບສອງລະຫວ່າງທ່ານ Mohamed Morsi ຈາກພັກພະລາດອນພາບ ມຸສລິມແລະອະດີດນາຍົກລັດຖະມົນຕີ Ahmed Shafiq ຈະມີຂຶ້ືນຕາມໝາຍກຳນົດການ ໃນວັນເສົານີ້ ທ່ານ Morsi ກ່າວໃນວັນພະຫັດວານນີ້ວ່າ ທ່ານເຄົາລົບການຕັດສິນຂອງສານລັດຖະ ທຳມະນູນ ແຕ່ທ່ານກ່າວຕໍ່ໂທລະພາບຂອງອີຈິບວ່າ ທ່ານບໍ່ພໍໃຈ ກ່ຽວກັບການຕັດສິນ ຂອງສານດັ່ງກ່າວທີ່ໄດ້ຍົກເລີກກົດໝາຍສະບັບນຶ່ງ ທີ່ທາງສະພາໄດ້ຮັບຮອງເອົາໃນ ເດືອນແລ້ວ ທີ່ຫ້າມບໍ່ໃຫ້ອະດີດພວກເຈົ້າໜ້າທີ່ຂອງລັດຖະບານ ທ່ານ Mubarak ເຂົ້າ ແຂ່ງຂັນເອົາຕຳແໜ່ງຕ່າງໆ ກ່ຽວກັບເລື່ອງສະພານັ້ນ ສານລັດຖະທຳມະນູນສູງສຸດພົບວ່າ ນຶ່ງສ່ວນສາມຂອງສະມາ ຊິກສະພາ ໄດ້ຖືກເລືອກແບບຜິດກົດໝາຍ ຊຶ່ງເຮັດໃຫ້ສະພາທັງໝົດຂັດຕໍ່ລັດຖະທຳມະ ນູນ ແລະຈຳເປັນຕ້ອງໄດ້ມີການເລືອກຕັ້ງສະພາໃໝ່ ລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ກ່າວວ່າ ວໍຊິງ ຕັນພວມຕິດຕາມເບິ່ງສະຖານະການໃນອີຈິບ ແລະຄາດວ່າຈະໄດ້ເຫັນ ການໂອນອຳ ນາດໂດຍເຕັມໄປໃຫ້ລັດຖະບານພົນລະເຮືອນ ທີ່ຖືກເລືອກຂຶ້ນມາ ຢ່າງເປັນປະຊາທິ ປະໄຕ ທ່ານນາງ Clinton ເວົ້າວ່າ ຂ່າວກ່ຽວກັບການຕັດສິນຂອງສານໄດ້ຖືກຕອບຮັບດ້ວຍຄວາມໂກດແຄ້ນແລະຄວາມ ບໍ່ໄວ້ວາງໃຈຂອງປະຊາຊົນທີ່ຢູ່ນອກສານໃນນະຄອນຫຼວງໄຄໂຣທີ່ພາໃຫ້ມີການຮ້ອງ ຄຳຂວັນ ທວງໃຫ້ອັນທີ່ເອີ້ນວ່າ ອຳນາດການປົກຄອງທະຫານຫຼົ້ມສະຫຼາຍ